संत रामपाल के समर्थकों ने जुलूस निकाला, एमएलए को सौंपा ज्ञापन
राष्ट्रीयसमाज सेवा समिति एवं संत रामपाल के अनुयायी शुक्रवार को बीडीपीओ कार्यालय के सामने एकत्रित हुए। यहां से हाथों में बैनर, तख्ती नारों के साथ जुलूस शुरू किया। जुलूस मुख्य मार्ग से थाना कलां चौक, दिल्ली चौक प्रताप स्कूल के सामने से होता हुआ विधायक जयवीर वाल्मीकि के निवास पर पहुंचा। यहां पर उन्होंने विधायक को ज्ञापन सौंपा। ज्ञापन के तहत उन्होंने संत रामपाल के मामले की जांच सीबीआई से कराने उन्हें उनके समर्थकों को रिहा कराने की मांग भी रखी। जुलूस देवेंद्र दहिया रणबीर सिंह दहिया के नेतृत्व में निकला। ज्ञापन लेने के बाद जयवीर सिंह ने कहा कि इस मामले में जो भी वे उचित कर सकेंगे उसकी मांग रखेंगे। सच्चाई का साथ देंगे। वहीं राजकीय अवकाश होने के कारण संत के समर्थक एसडीओ को ज्ञापन नहीं सौंप पाए।
{मामले की सीबीआई से जांच कराने की मांग
पार्क में उपस्थित रामपाल के समर्थकों की मांग थी कि संत रामपाल मामले की सीबीआई जांच कराई जानी चाहिए। क्योंकि उनके साथ राजनीतिक द्वेष के चलते कार्रवाई की गई है। उन पर जो आरोप लगाए गए हैं वे बेबुनियाद हैं। इस मामले की सीबीआई जांच हो तो दूध का दूध पानी का पानी हो जाएगा। मांग की कि संत रामपाल भक्तों की रिहाई की जानी चाहिए।
समर्थकों का कहना है कि संत रामपाल समाज में फैली बुराइयों को दूर करने के लिए भी समाज को जागरूक कर रहे हैं। भ्रूण हत्या पर रोक लगाने, लड़का-लड़की में भेद समझने, चोरी ठगी करना, दहेज प्रथा बंद, सतमार्ग पर चलने, जहर के समान रिश्वत होती है, नशा मुक्त हो देश सहित विभिन्न बुराइयों को दूर करने के लिए निरंतर प्रयास कर रहे हैं। समाज को जागरूक कर रहे हैं।
खरखौदा . प्रदर्शनके दौरान उत्सुक्ता से हिस्सा लेती महिलाएं।
hin_Deva hin_Deva hin_Deva hin_Deva hin_Deva hin_Deva